
Magkaisa para labanan at biguin 
ang cha-cha! 


ariing kinukundena ng Partido Komunista 
Mp Pilipinas (PKP) ang pinag-iibayong 

opensiba ni Gloria Arroyo para itulak ang 
cha-cha (charter change o pagbabago ng konsti- 
tusyon). Nananawagan ang PKP sa buong sam- 
bayanang Pilipino na labanan at biguin ang 
kanyang mga pagsisikap na palawigin ang 
kanyang paghahari. 

Sarisaring maniobra at pakana ang si- 
nusubukan ngayon ni Arroyo para makapanatili 
sa poder. Habang papalapit ang katapusan ng 
kanyang termino sa 2010, lalo siyang nagiging 
desperadong tumagal pa sa Malacafang. Ito ay 
sa layuning maiwasan ang paghuhusga ng ma- 
mamayan sa di na mabilang na karumal-dumal 
niyang krimen laban sa bansa at bayan. 

Harap-harapan ngayong pinag-iibayo ng pa- 
milyang Arroyo at mga alipures nila ang pagtu- 
tulak ng cha-cha sa pamamagitan ng mga pam- 
babaluktot sa sariling mga proseso at batas. 
Para magmistulang ligal ang mga pamamaraang 
ito, niraratsada nila ngayon sa Kongreso ang 
pagpapasa ng mga resolusyon para sa anumang 
porma ng charter change. Ang mga ligal na us- 
apin ay layon nilang iharap sa Korte Suprema sa 
2009 kapag dominado na ito ng mga 
mahistradong hirang ni Arroyo. 

Dahil litaw na litaw ang galit at pagtutol ng 
mamamayan sa plano ni Arroyo na magpalawig 
ng kanyang termino, determinado siyang 
gamitin ang militar, pulisya at iba pang pwer- 


Mga tampok sa Cha-cha dito, cha-cha Rebolusyonaryong 26 armas nasamsam 
. . doon sa Kongreso kilusan sa Leyte, ng BHB, 34 kaswalti 
isyung ito... PAHINA 3 sumusulong PAHINA 5 ng kaaway PAHINA 7 


sang panseguridad para durugin 
ang mga demonstrasyon at iba 
pang kilos-protesta na inaasahang 
bubulwak laban sa cha-cha. 
Pinakaiiwasan ni Arroyo na hu- 
mantong ang mga protesta sa 
malawakang pag-aalsa laban sa 
kanyang paghahari. Sakaling hindi 
pa ito sumapat, naririyan ang huli 
pa niyang baraha--ang pagpap- 
ataw ng “emergency rule” o kaya'y 
lantarang batas militar. Tinangka 
na niya itong gawin nang panan- 
dalian siyang magdeklara ng 
“state of emergency” noong Pe- 
brero 2006. 

Sakali man, ito na ang pinaka- 
malaking pagkakamali ni Arroyo. 
Ang cha-cha na ngayon ang 
naglalatag ng kundisyon para sa 
mapagpasyang salpukan sa pagi- 
tan ng rehimeng US-Arroyo at ng 
mamamayang Pilipino. Ito na ang 
sukdulan sa desperadong mga 
pagsisikap ni Arroyo na manatili 
sa poder. Makailang ulit nang 
idineklara ng mamamayang 
Pilipino ang kanilang pagkasuk- 
lam sa cha-cha ni Arroyo. Hindi 
na nila papayagang lumawig pa 
ang kanyang paghahari. Walang 
busal ang makapipigil sa kanilang 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


pagsigaw. Walang kadenang 
makahahadlang sa kanilang 
nagkakaisang pagmartsa at pagla- 
ban. 


Namumuo na 


ngayon 


ang 


pinakamalawak na pambansang 
nagkakaisang prente laban sa cha- 
cha at nasa bag-as nito ang mga 

Cha-cha dito, cha-cha doon sa kongreso 
Pambansang kampanya laban sa cha-cha 
Rebolusyunaryong kilusan sa Leyte 
Aerial spraying sa mga Lumad 


Matatagumpay na opensiba ng BHB 

26 armas nasamsam, 34 kaswalti ng kaaway 
Opensiba ng AFP, nakakaantala 

sa pagpapalaya ng 2 bihag- NDFP 


Pananalanta ng pasistang estado 
Pamamaslang, panggigipit sa 

mga magsasaka 

Dumadami ang batang biktima ng 
militarisasyon ng rehimeng Arroyo 


Balita 


patriyotiko at demokratikong 
pwersa. Nagdeklara na ng kani- 
lang mariing pagtutol sa cha-cha 
ang maraming organisasyon ng 
mamamayan, kabilang na ang 
iba't ibang grupo ng simbahang 
may malalawak na kasapian. Mi- 
lyun-milyon ang inaasahang lala- 
hok sa militanteng mga demon- 
strasyon, martsa at iba pang anyo 
ng protesta laban sa cha-cha at 


anupamang pagtatangkang 
palawigin ang paghahari ni Ar- 
royo. 


Habang ipinupwersa nina Ar- 
royo at kanyang mga alipures ang 
cha-cha, lalong tumitindi ang 
pagtutol ng mamamayan. Sa 
malao't madali, ang pagpipilit ni 
Arroyo na itulak ang cha-cha ang 
magiging sanhi ng kanyang pag- 
bagsak. Titiyakin ng mamamayang 
Pilipino na magiging huling sayaw 
na ito ni Arroyo. 

Lubusang sinusuportahan ng 
PKP at ng mga rebolusyonaryong 
pwersa ang pakikibaka ng mama- 
mayan laban sa lahat ng hakba- 
nging magpapalawig sa iligal, bu- 
lok at mapang-aping paghahari ni 
Arroyo. Handa itong mag-ambag 
ng lahat ng makakaya para pa- 
munuan, pagkaisahin at pakilusin 
ang milyun-milyong mamamayan 
laban sa cha-cha at magluwal ng 
daluyong ng protesta laban sa 
mga imbing pakana ni Arroyo na 
palawigin ang kanyang kapang- 
yarihan. 

Habang bumubwelo ang kilu- 
sang masa laban kay Arroyo at sa 
kanyang cha-cha, at habang su- 
misigabo ang mga demonstrasyon 
at iba pang anyo ng protesta, pa- 
sisinsinin din ng mga Pulang 
mandirigma ng Bagong Hukbong 
Bayan at iba pang rebolusyona- 
ryong pwersa ang kanilang mga 
taktikal na opensiba sa buong ka- 
puluan para parusahan ang rehi- 
meng US-Arroyo at tapusin na ang 
paghahari. [AB] 

Cha-cha dito, cha-cha doon sa Kongreso 


royo ng mga bago na namang panukala para itulak ang cha-cha 

(charter change o pagbabago ng konstitusyon). Pas- 
pasan ngayon ang pagpapabwelo ng cha-cha matapos idis- 
patsa ng Kongreso ang ikaapat na reklamong impeachment 
laban kay Arroyo sa botong 183-18. Ngayong nawala nang 
muli ang banta ng impeachment, panay na ang 
pagkukumahog ng kanyang mga alipures para tuluyan na 
ang pag-arangkada ng cha-cha. Mahigit 20 bagong 
panukala na ang naisusumite ng KAMPI at Lakas-CMD 
(mga pangunahing partido pulitikal ni Arroyo) sa Com- 
mittee on Constitutional Amendments ng Kongreso. 


Ç iere na ma na ang pagsasalang ng mga alipures ni Gloria Ar- 


Tanda ng desperasyon ni Ar- 
royo na matuloy na ang cha-cha, 
mismong ang mga kongresistang 
anak niyang sina Mikey at Dato 
ang nangunguna sa paghahain ng 
mga resolusyon at pagkalap ng 
mga lagda para manawagan ng 
constituent assembly (“con-ass” 
Sa kanilang bersyon nito, 
magsasanib ang Kongreso at Sena- 
do para talakayin ang mga 
panukalang pagbabago sa konsti- 
tusyon at pagbotohan ang mga ito 
bilang iisang kapulungan. Sa pa- 
mamagitan nito ay masasapawan 
ng maka-Arroyong mayorya sa mas 
malaking mababang kapulungan 
ang pagtutol ng nakararami sa 
mataas na kapulungan kaugnay ng 
mga pagbabagong itinutulak ng 
Malacafiang. 

Bukod sa mga anak ni Arroyo, 
may kani-kanya pang panukala 
para sa cha-cha ang mga nangu- 
ngunang alipures ni Arroyo tulad 
ni Rep. Luis Villafuerte ng Ca- 
marines Sur. Tulad ng mga anak ni 
Arroyo, itinutulak ni Villafuerte 
ang “con-ass.” Siyam lahat ang 
mga panukalang nagtutulak ng 
“con-ass.” 

Para madisimula ang pangu- 
nahing layunin ng mga ito--ang 
pagpapalawig ng termino ni Ar- 
royo--marami sa mga nagpa- 
panakula ng “con-ass” ang nagha- 

hain din ng paisa-isang 
amyenda lamang sa konsti- 
tusyon na wala umanong 
kaugnayan sa pagpapatakbo 
ng gubyerno. Ang totoo, 
layunin ng mga ito 


na magsilbing 

pasakalye sa mga =m- l 
kasunod pang ZA 
panukala oras na #3 


masimulan na ang 

“con-ass.” Pangunahin na sa mga 
ihahaing panukala ang iba't ibang 
paraan para mapalawig ang termi- 
no ni Arroyo. 

Halimbawa, ang House Resolu- 
tion 737 ni House Speaker Pros- 
pero Nograles ay nagpapanukala 
ng isa lamang umanong pang- 
ekonomyang pagbabago at wala 
raw itong kaugnayan sa pulitika o 
anumang mas malalaking pag- 
babago sa sistema ng gubyerno. 
Gayunman, masahol itong pagta- 
traydor sa bayan dahil ipina- 
panukala nitong ibasura ang isa 
sa mga natitirang probisyong 
pumoprotekta sa pambansang 
patrimonya--ang pagbabawal sa 
mga dayuhang korporasyon na 
magmay-ari ng mga lupaing pri- 
bado at publiko. 

Anim na resolusyon para sa 
“con-ass” ang nananawagan ng 
pagbaling sa pederal na sistema ng 
gubyerno. Dalawa naman ang nag- 


NG 
| coN-ASS [EXP 


Bia 


ma maa. > 


papanukala na magka- 
roon ng iisang kapulungan na 
lamang ang lehislatura sa halip na 
dalawang kapulungan—para kag- 
yat nang malusaw ang Senado. 
Pinakatahasan ang mga 
panukalang inihain ni Rep. Hermi- 
lando Mandanas ng Batangas. 
Parehong tutungo sa pagpapalawig 
ng termino ni Gloria Arroyo at pag- 
papalakas ng kanyang kapangyari- 
han ang mga panukalang ito. La- 
yon ng kanyang HR 548 na 
pagsanibin ang ehekutibo at lehis- 
latibong sangay para maging mas 
mahusay umano ang pagpapatakbo 
ng gubyerno. Nakapagpapaalala 
ito sa panahon ng diktadura kung 
saan inangkin ni Ferdinand Marcos 
ang kapangyarihan ng lehislatura 
sa pamamagitan ng pag-iisyu ng 
mga dekreto. 
Mas masahol pa ang HR 550 ni 
Mandanas dahil ipinagpapaliban 
nito ang eleksyong 2010 at 

pinalalawig ang termino ng mga halal na upisyal nang 
hanggang apat na taon. Napilitan na lamang si Man- 
danas na bawiin ang napa-kagarapal na resolusyong 
ito matapos pukulin ng kabi-kabilang batikos. 
Pinakyaw naman ni Rep. Jose Solis ng Sorsogon 
ang lahat ng mga probisyong nais mabago ng Mala- 
cafiang nang isampa niya ang HR 56 na naggigiit na 
aprubahan ng Kongreso ang lahat ng amyendang ip- 
inapanukala ng Constitutional Consultative Commis- 


sion na binuo ni Gloria Arroyo noon pang 2005. 

Sa dami ng mga panukalang kaliwa't kanang isi- 
nasampa ng mga alipures ni Arroyo sa Kongreso na 
sumasaklaw sa iba't ibang aspeto ng cha-cha, hala- 
tang-halata ang desperadong pagkukumahog ng Mala- 
cafiang. Todo-todo na ang pagpusta ngayon ni Arroyo 
sa cha-cha dahil ito na ang kanyang huling “ligal” na 
baraha para mahawakan pa rin niya nang tuwiran ang 
kapangyarihan makaraan ang 2010. ABI 


Pambansang kampanya laban sa cha-cha, 


muling isinusulong 


personahe ang muling pagsusulong ng pambansang kampanya laban 

sa panibagong tangkang baguhin ang konstitusyon. Kaugnay nito, 
umaabot na sa 50 organisasyon at personahe kabilang si Archbishop Gau- 
dencio Cardinal Rosales ng Maynila ang bumabatikos sa itinutulak na 
“constituent assembly” (con-ass) ng mga alyado ni Arroyo. 
Makabansang Ekonomiya. 


C erore! na ng mga progresibo at demokratikong organisasyon at 


Noong Nobyembre 30, nagrali 


at personahe: Association of Ma- 
jor Religious Superiors of the 
Philippines (AMRSP), Rev. Eddie 
Villanueva ng Jesus Is Lord 
Movement at Bangon Pilipinas, 
dating Presidente na si Joseph 


Nagba- Estrada, United Opposition 


ang mahigit 2,000 katao sa iba't 
ibang lugar sa Metro Manila upang 
ipahayag ang kanilang matinding 
pagtutol sa “con-ass”. Ang rali la- 
ban sa “con-ass” ay itinaon sa pag- 
gunita ng ika-145 kaarawan ni An- 
dres Bonifacio. 

Naglunsad rin ng isang mala- 
king “teach-in” sa Plaza Miranda 
ang mga alyadong organisasyon sa 
ilalim ng Bagong Alyansang Ma- 
kabayan (BAYAN) tulad ng Kilusang 
Mayo Uno, Kilusang Magbubukid ng 
Pilipinas, Anakpawis, Gabriela, Mi- 
grante at Anakbayan. Tinalakay ni- 
la sa “teach in” ang pinakamaiinit 
na usaping pambansa, pangunahin 
na ang “con-ass.” Nagmartsa sila 
pagkatapos patungong Mendiola 
Bridge. Naging hudyat ang kilos- 
protestang ito ng simula ng pam- 
bansang kampanya na tinataguri- 
ang “Labanan ang cha-cha ni Glo- 
ria”. 

Sa monumento ni Gat Andres 
Bonifacio sa Balintawak, Quezon 
City naglunsad rin ng rali ang mga 
kasapi at kapanalig ng Kilusang 

bala ang mga sumamang obispo na 
hindi malayong mangyari sa Pili- 
pinas ang mga naganap na 
malawakang protesta sa Thailand 
kung ipipilit ng mga alipures ni Ar- 
royo ang cha-cha. 

Sinundan ito ng isang “Lak- 
bayan ng mga Maralita” noong 
hapon ng Disyembre 1 kung saan 
daan-daang maralitang-lunsod sa 
pamumuno ng KADAMAY ang 
nagtipon sa Commonwealth Market 
at nagmartsa patungong Elliptical 
Road sa Quezon City. 

Hayagan din ang pagtutol ng 
sumusunod na mga organisasyon 


(UNO), Concerned Citizens Move- 
ment, Youth Act Now!, Promo- 
tion of Church People’s Response 
(PCPR), EDSA 3 Coalition, San- 
lakas at Coalition for National 
Transformation. Nagpahayag din 
ng pagtutol ang Integrated Bar 
of the Philippines (IBP), Catholic 
Educational Association of the 
Philippines (CEAP), Makati Busi- 
ness Club at Management Associ- 
ation of the Philippines. Tutol 
din sa cha-cha si Bro. Mike Ve- 
larde, lider ng El Shaddai Move- 
ment at kinikilalang “spiritual 


adviser” ni Gloria Arroyo. ABI 

Rebolusyonaryong kilusan 
sa Leyte, sumusulong 


Hukbong Bayan-Leyte) ang pinagsasabi ng 


reaksyunaryong 


Mu: pinabubulaanan ng Mt. Amandewin Command (Bagong 


Armed Forces of the Philippines (AFP) na nagapi na nito ang 


BHB at wasak na ang 


rebolusyonaryong kilusan sa Leyte. Sa 


pakikipanayam ng Ang Bayan sa ilang yunit ng BHB sa Leyte, inilarawan 
ng mga ito kung papaanong patuloy na sumusulong ang armadong 
pakikibaka, rebolusyong agraryo at iba pang pakikibakang masa sa isla 
sa kabila ng matinding militarisasyong inihahasik doon ng kaaway. 


Malaki sa partikular ang mga 
pakinabang na nakamit sa ikatlong 
distrito kung saan inilunsad ang 
mga antipyudal na pakikibaka. 

Tampok ang pakikibaka ng 
libu-libong manggagawang bukid 
para okupahin ang nakatiwang- 
wang na malalawak na tubuhan at 
rantso ng malalaking panginoong 
maylupa. Tinatayang 800 ektarya 
nito ay pagmamay-ari ng pami- 
lyang Larrazabal, isa sa pinaka- 
malalaking panginoong maylupa 
sa Leyte. 

Matagumpay ang pakikibaka 
ng mga manggagawang bukid para 
makapagtanim ng palay at mais sa 
naturang lupain. 

Naglunsad rin ng iba pang por- 
ma ng antipyudal na pakikibaka 
kabilang ang pagpapababa ng upa 
sa lupa, pagpapataas ng sahod ng 
mga manggagawang bukid at pag- 
babalik sa mga magsasaka ng mga 
lupang inagaw sa kanila. 

Nagsilbing mahalagang pun- 
dasyon sa pagkakamit ng mga 
tagumpay na ito ang patuloy na 
pagpapalakas ng BHB at mahigpit 
na ugnay nito sa mamamayan sa 
isla sa kabila ng mga kalupitan ng 
Oplan Bantay Laya 2 (OBL2). 

Nayanig ang malalaking pangi- 
noong maylupa sa antipyudal na 
pakikibaka ng mamamayan. 
Sinikap ng kaaway na gamitin ang 


OBL2 sa paghahasik ng lagim 
upang mawasak ang rebolusyona- 
ryong kilusan. 

Lalong lumaganap at tumindi 
ang mga paglabag sa karapatang- 
tao. 

Sa mga lugar na malakas ang 
mga pakikibakang antipyudal, 
pinag-iinitan ng militar ang mga 
magsasaka. May mga kaso na ang 
mga biktima ay pinakakain ng du- 
mi at pinaiinom ng ihi. Pinag- 
sususuntok ang mga biktima para 
malunok nila ang duming isinubo 
sa kanila. Pinipilit din ang ilang 
magsasaka na ituro kung nasaan 
ang BHB. 

Batay sa bahagyang mga ulat 
pa lamang, tatlong karumal-dumal 
na masaker ang naganap sa Leyte 
mula nang ipatupad ang OBL2 sa 
isla noong 2007 kung saan 20 
magsasaka ang lantarang pinagpa- 
patay ng militar. Marami ang 
pinararatangang umuugnay sa 
BHB kapag pumupunta sa mga 
bukirin, pinagbubugbog at 
pinalalayas. Pinagpapatay ng mga 
sundalo ang mga alagang hayop 
ng mga magsasaka. “Talagang 
pahirap sa kabuhayan ng mga 
magsasaka ang kampanyang mili- 
tar ng kaaway,” ayon sa isang 
nakapanayam na kumander ng 
BHB. 

Ngunit kabaligtaran ng inaasa- 
han ng kaaway, ang pandarahas 
laban sa mga magsasaka ay lalo 
lamang nagpapatibay sa kanilang 
pagtataguyod sa hukbong bayan 
at rebolusyonaryong kilusan. 
Nananatili silang matatag. Pinahi- 
higpit nila ang pakikipagtulungan 
sa BHB. Patuloy nilang tinutulun- 
gan ang hukbong bayan sa abot 
ng kanilang makakaya. Kabilang 
dito ang boluntaryong pag-aam- 
bag ng bigas at iba pang 


makakain. Ang presensya at kilos 


, 


sundan sa“Leyte..., 
sa pahina 6 

Aerial spraying sa 
komunidad ng mga Lumad 


walang pakundangan at nakasasama sa kalusugang paggamit 


Mier perwisyo sa mamamayan ng Southern Mindanao ang 


ng nakalalasong pestisidyo ng malalaking plantasyon. 
Pinasasahol nito ang matindi nang pagsasamantala at pang-aapi sa 
maraming mga manggagawa at Lumad sa naturang mga plantasyon. 


Kabilang sa pinakamatitinding 
nabiktima ng aerial spraying ng 
mga nakalalasong kemikal ang 
may 150 pamilyang Manobong 
naninirahan sa Barangay Ka- 
mukhaan, Hagonoy, Davao del Sur. 
Dumaranas ng karamdaman at un- 


“Leyte...,” mula pahina 5 


ng kaaway ay kanilang minan- 
manan at ipinaaabot sa BHB. 
Malaki ang naitulong ng masa 
sa paglulunsad ng hukbong bayan 
ng 17 taktikal na opensiba mula 
nang simulan ng AFP ang OBL2 sa 
lugar. Nakasamsam ang BHB ng 49 
na armas mula sa kaaway. Sa nat- 
urang mga taktikal na opensiba, 
56 na elemento ng kaaway ang 

ti-unting namamatay ang mahigit 
700 taumbaryo roon bunga ng 
pagsasaboy ng nakalalasong 
pestisidyo ng Lapanday Develop- 
ment Corporation (Ladeco) sa mga 
sagingan nito sa gilid ng kanilang 
baryo. Nagsimula ang paglaganap 


napatay. Samantala, sa panig ng 
BHB, 12 Pulang mandirigma ang 
nag-alay ng kanilang buhay. 
Nakapagrekrut din ang BHB ng 
dagdag na mga Pulang mandirigma 
at nakapaglunsad ng iba pang 
gawaing militar at iba pang ak- 
tibidad sa larangan ng kultura, 
edukasyon, produksyon at iba pa. 
Patuloy na ipinatutupad ng mga 
sangay ng Partido at organisa- 
syong masa sa lokalidad ang kani- 


ng mga sakit ng mamamayan sa lu- 
gar mula pa noong 1981. 

Sarisaring sakit ang dumadapo 
sa mga taga-Kamukhaan. Laganap 
ang kanser, bosyo, mga sakit sa 
mata, anemya at iba pang sakit sa 
dugo, hika, pag-uubo, kahirapang 
huminga at iba pang sakit sa baga. 
Madalas na may iba't ibang abnor- 
malidad ang mga ipinanganganak 
na sanggol. 

Maging ang mga tanim at ala- 
ga nilang hayop ay tinatamaan din 
ng mga sakit. Hindi na namu- 
munga ang kanilang mga niyog at 
iba pang tanim. Ang ilang hayop 
na napupunta sa loob o malapit sa 
sagingan ng Ladeco, nakakakain 
ng damo o umiinom sa sapa roon 
ay namamatay. Dahil sa kontami- 
nasyon ng mga ilog at dagat, 
umaabot na lamang sa ilang kilo 
ang nahuhuling isda bawat araw 
mula sa dating daan-daang kilo. 

Dahil wala nang mapagkaki- 
taan bilang mga magsasaka at 
mangingisda ang mga taga-Ka- 
mukhaan, marami sa kanila ang 
napipilitang magtrabaho sa Lade- 
co. Doo'y direkta silang nalalantad 
sa mga pestisidyo nang walang 
anumang proteksyon, kapalit ng 
kakarampot na P45 arawang sahod. 
Hindi ginagastusan ng kumpanya 
ang pagpapagamot ng mga mang- 
gagawa tuwing nagkakasakit sila 
dahil sa kontaminasyon mula sa 
mga pestisidyo. ABI 


lang mga rebolusyonaryong 
gawain sa lihim na pamamaraan. 
Hindi nagawang mapigilan ng 
OBL2 ang mga ito. 

Ang natamong mga tagumpay 
ng armadong rebolusyonaryong 
kilusan sa kabila ng matinding 
pagmamalupit ng kaaway sa Leyte 
ay patunay sa lawak ng naaabot 
nito, lalim ng pagkakaugat nito sa 
hanay ng mamamayan at alab ng 
suportang masa. AB] 

MATATAGUMPAY NA OPENSIBA NG BHB Mr 


Pagparusa sa mga plantasyong gumagamit 
ng nakalalasong kemikal 


mga rebolusyonaryong awtoridad sa Southern Mindanao upang 


Bre tugon sa malakas na kahilingan ng mamamayan, kumilos ang 


pagbawalan ang malalaking plantasyon na gumamit ng mga 
nakalalasong kemikal na nakasasama sa kalusugan at kapaligiran. Upang 
isakatuparan ang kautusang ito, inilunsad ang mga sumusunod na aksy- 


on ng BHB: 

Nobyembre 25. Sinunog ng 
BHB ang isang 10-wheeler na trak 
na pagmamay-ari ng Sumitomo 
Fruits Philippines (Sumifru) at gi- 
nagamit sa pagdidilig ng nakalala- 
song pestisidyo. Ang Sumifru ay 
subsidyaryo ng Sumitomo Group of 
Companies ng Japan na nagtatan- 
im ng saging na Cavendish at nag- 
eeksport nito sa ibang mga bansa. 
Naganap ang pagparusa sa sa Sityo 
Cogon, Barangay Tamayong, Cali- 
nan, Davao City. 

Nobyembre 10. Sinalakay ng 
BHB ang dalawang sagingan sa 


Compostela Valley—ang Com- 
postela Plantation Inc., subsid- 
yaryo ng Sumifru, na nasa 
Barangay Mangayon, bayan ng 
Compostela; at Dizon Farms sa 
Barangay Babag, Monkayo. Limang 
shotgun, apat na .38 at anim na 
handheld radios ang sinamsam mu- 
la sa Compostela Plantation Inc. 
samantalang dalawang baby ar- 
malite, limang karbin at isang 
handheld radio ang nakumpiska 
mula sa Dizon Farms. 

Agosto 8. Pinarusahan ng BHB 
ang Rio Vista Agribusiness Ventures 


26 armas, nasamsam ng BHB, 
48 kaswalti, natamo ng kaaway 


tan sa magkakahiwalay na taktikal na opensibang inilunsad ng mga 


[erre na elemento ng kaaway ang napatay at 32 ang nasuga- 


Pulang mandirigma ng Bagong Hukbong Bayan (BHB) mula Nobyem- 
bre 18 hanggang Disyembre 3. Sa kabuuan, umaabot sa 26 na armas ang 
nasamsam mula sa mga taktikal na opensibang ito. 


Disyembre 3. Isang pulis ang 
napatay at apat ang malubhang 
nasu-gatan nang tambangan ng 
mga Pulang mandirigma ng BHB 
ang mga elemento ng 6th Regional 
Mobile Group (RMG) ng PNP sa 
Barangay Estado, Victorias City, 
Negros Occidental. Papunta sana 
sila sa isang detatsment sa 
Barangay Gawahon ng naturang 
lunsod nang mangyari ang ambus. 

Pinaputukan din ng isa pang grupo 
ng mga Pulang mandirigma ang 
mga tropa ng RMG na sasaklolo 
sana mula sa Barangay Gawahon. 
Disyembre 2. Limang sundalo, 
kabilang ang apat na upisyal ng 
Army Personnel Management Cen- 
ter ng Philippine Army ang napatay 
at dalawa pang upisyal nito ang 
nasugatan nang pasabugan sila ng 
land mine at paulanan ng bala ng 


(pag-aari ng imperyalistang kumpa- 
nyang Marsman Drysdale Corpora- 
tion) na may malaking plantasyon 
ng saging sa Maco, Compostela Val- 
ley sa pamamagitan ng pagsira ng 
plantang ginagamit sa paghalo ng 
mga nakalalasong kemikal na 
pestisidyo at ang eroplanong gi- 
nagamit para sa aerial spraying ng 
pestisidyo sa lugar. 

Abril 14. Nireyd ng BHB ang 
APO Land Fruits sa Tungkalan, To- 
ril Davao City at sinunog ang 
dalawang generator nito. Ang APO 
Land Fruits ay nagsisilbing packing 
house ng Sumifru. 

Abril 9. Sinalakay ng BHB ang 
11,000-ektaryang Dole Stanfilco, 
subsidyaryo ng dambuhalang Dole 
Food Co. ng US at sinunog ang 
packing equipment nito. ABI 


mga Pulang mandirigma ng BHB. 
Tinambangan ang yunit ng AFP ha- 
bang nakasakay ito sa isang trak 
na Isuzu Elf sa Sityo Bantolinao, 
Barangay Ganayon, Lianga, Suri- 
gao del Sur. Nasamsam ng mga 
gerilya ang isang M14 at apat na 
M16, isang laptop na kompyuter at 
mga bala. 

Disyembre 1. Anim na tropa 
ng “B” Coy ng 67th IB ang napa- 
tay at 14 ang nasugatan, kabilang 
ang kanilang kumander na si 1Lt. 
Francis John Gabawa nang 
pasabugan sila ng land mine ng 
mga Pulang mandirigma ng Anto- 
nio Nerio Antao Command-Front 15 
Operations Command-BHB sa Sityo 
Macopa, Barangay Mahan-ub, 
Baganga, Davao Oriental. Inambus 
ang naturang mga elemento ng 

AFP habang naglulunsad ng opera- 
syon para iligtas ang bihag ng dig- 
ma (Prisoner of War o POW) na si 
P03 Eduardo Tumol.Si Gabawa at 
ang 67th IB ang nanguna sa pag- 
patay noong Marso 2007 sa batang 
si Grecil Buya sa isang labanan sa 
New Bataan, Compostela Valley. 
Ang pitong taong gulang na bata 
ay binansagan ng AFP na batang 
mandirigma ng BHB matapos siya 
paslangin ng mga tropa ni Gabawa. 

Nobyembre 30. Isang sundalo 
ang napatay nang ambusin ng BHB 
ang mga elemento ng 36th IB sa 
Bingkugan, Hinatuan, Surigao del 
Sur. 

Nobyembre 29. Dalawang 
sundalo ng 67th IB ang napatay at 


isa ang nasugatan nang harasin 
sila ng mga Pulang mandirigma ng 
Antonio Nerio Antao Command- 
Front 15 Operations Command- 
BHB sa Sityo Kasunogan, Barangay 
Mahan-ub, Baganga, Davao Orien- 
tal. Bahagi ng sasaklolo umano sa 
POW na si P03 Eduardo Tumol ang 
hinaras na mga sundalo. Bago ito, 
isang sundalo ang nasugatan nang 
magkasagupa ang isang iskwad ng 
47th IB at mga Pulang mandirigma 
ng BHB sa hangganan ng Buri, 
Tapaz, Capiz at Barangay Masaroy, 
Calinog, Iloilo. 

Nobyembre 28. Tatlong sunda- 
lo, kabilang ang isang sarhento at 
isang korporal ang nasugatan sa 
isang engkwentro sa pagitan ng 
magkasanib nga mga elemento ng 
1st Light Reaction Company at 
isang platun ng “B” Coy ng 3rd IB 
laban sa mga Pulang mandirigma 
ng BHB sa Sityo Gamayan, 
Barangay Anupol, Bamban, Tarlac. 

Nobyembre 28. Isang sunda- 
lo ang nasugatan nang isnaypin 
; ng BHB ang detatsment 
Eeng 23rd IB-CAA sa Sityo 
ma Maputi, Barangay Doña 

Carmen, Tagbina, Surigao del 
Sur. 

5 Nobyembre 27. Sampung 
- malalakas na armas ang 


nakum-piska ng mga Pulang 
mandirigma sa Far South Mindanao 
Region nang salakayin nila ang de- 
tatsment ng Civilian Volunteers Or- 
ganization (CVO) sa Sityo Kiahi, 
Barangay Kinam,  Malapatan, 
Sarangani. Ang 10 armas na 
nasamsam nang walang putok ay 
kinabibilangan ng walong shotgun, 
isang karbin at isang Garand. 
Kinahapunan, isang sundalo 
naman ang napatay at anim pang 
iba ang nasugatan nang ambusin 
ng mga Pulang mandirigma ng Ru- 
perto Tuyac Command-5th Pulang 
Bagani Company ng BHB ang mga 
elemento ng 25th IB sa Sityo 
Paraiso, Barangay Mt. Diwalwal, 
Monkayo, Compostela Valley. 
Nobyembre 18. Labing-isang 
(11) armas ang nasamsam ng BHB 
ng Northeastern Mindanao Region 
(NEMR) nang salakayin nila ang 
isang minahan ng copper sa 
Barangay Bayabas, Cabadbaran 
City, Agusan del Norte. Ayon sa pa- 
hayag ni Ka Maria Malaya, taga- 
pagsalita ng National Democratic 
Front-NEMR, ang nasabing reyd ay 
aksyong pamarusa sa mapang-abu- 
so at mapagsamantalang mga 
kumpanya ng mina na pag-aari ng 
pamilyang Amante at mga kaalyado 
nito. ABI 


Mga gamit ng pulis ng La Libertad, isinauli ng BHB 


IBINALIK ng Bagong Hukbong 
Bayan (BHB) sa mga pulis ng La Li- 
bertad, Negros Oriental noong 
Disyembre 1 ang kanilang mga 
gamit na kinumpiska noon ng mga 
Pulang mandirigma. Napasama sa 
pagsamsam ang personal na mga 
gamit ng mga elemento ng La Li- 
bertad-PNP. 

Kabilang sa mga isinauli ang 
tatlong pak, isang kapote, limang 


cellphone, mga charger nito at iba 
pang mga personal na pag-aari. 
Inilagay ang mga ito sa isang ka- 
hon at ibinigay ng di nagpaki- 
lalang mga kasama sa upisina ng 
Diocese of San Carlos ng simba- 
hang Katoliko. Ibinigay naman ang 
mga ito ng kura paroko na si Rev. 
Fr. Jose Advincula kay Mayor 
Lawrence Limkaichong ng La Liber- 
tad. Ang alkalde naman ang nag- 


dala ng nasabing kahon sa istasyon 
ng pulisya. 

Matatandaang nireyd ng isang 
yunit ng Leonardo Panaligan Com- 
mand ng BHB-Negros noong 
Nobyembre 3 ang himpilan ng 
pulisya sa La Libertad at 
nakasamsam sila sa loob ng li- 
mang minuto ng apat na M16, li- 
mang pistolang kalibre .45 at mga 
uniporme. ABI 

MATATAGUMPAY NA OPENSIBA NG BHB Mr 


Pinatinding opensiba ng AFP, makaaantala sa 
paglaya ng 2 bihag--NDFP 


B 


inatikos ni Ka Fidel Agcaoili, 
cratic Front of the Philippines (NDFP) Negotiating Panel ang 
pagmamatigas ng rehimeng Arroyo hinggil sa pagpapaabot ng 


tagapagsalita ng National Demo- 


pormal na kahilingan sa NDFP para palayain ang dalawang bihag ng 
digma sa Southern Mindanao. Ayon kay Agcaoili, sa halip na simulan 
ng gubyernong Arroyo ang pormal na proseso ng pagpapalaya sa mga 
bihag, iniutos pa nito sa AFP ang pagpapatindi ng mga operasyong mi- 


litar para mailigtas umano sila. 
Ipinaliwanag ni Agcaoili na 
habang walang natatanggap na 
kahilingan ang Merardo Arce 
Command (MAC) ng Bagong Huk- 
bong Bayan (BHB) sa Southern 
Mindanao, tuluy-tuloy ang 
imbestigasyon nito sa posibleng 
paglabag ng dalawang bihag sa 
karapatang-tao at mga alintun- 
tunin ng digma. Kung may maki- 
kitang batayan (probable cause) 
ay lilitisin sila ng rebolusyona- 
ryong hukumang bayan at lalapa- 
tan ng karampatang parusa kung 
mapatutunayang nagkasala. 
Maaaring mapabilis ang 
paglalapat ng parusa sa gitna ng 
malawakang operasyong militar, 
aniya. Subalit kahit mapatu- 
nayan silang walang sala, ani 


Monet, 16 


Agcaoili, hindi pa rin maaaring 
palayain ang mga bihag kung 
walang pormal na kasunduan 
para sa ligtas at maayos na pag- 
papalaya. 

Ang dalawang bihag ay sina 
1Lt. Vicente Cammayo Jr., kuman- 
der ng 3rd Special Forces Battal- 
ion ng Philippine Army at P03 Ed- 
uardo C. Tumol ng Philippine Na- 
tional Police. Ayon kay Ka Rigo- 
berto Sanchez, tagapagsalita ng 
Merardo Arce Command, si Cam- 
mayo ay nadakip ng BHB sa 
Monkayo, Compostela Valley 
noong Nobyembre 5 habang si Tu- 
mol ay nabihag sa Caraga, Davao 
Oriental noong Nobyembre 7. 
Nasamsam sa kanila ang isang 
M60 light machine gun, isang KG9 


S! Monet ay isang 16 anyos na anak ng magsasaka. Sa pinakahuling 
produksyon ng Sine Proletaryo, ini-lalahad niya ang kalagayan ng mga 
katulad niyang kabataan sa kanayunan. Isinasalaysay niya ang kahira- 
pang kanilang dinaranas at ang pangarap nilang guminhawa sa buhay. 


Ang mga kwento ni Monet ukol 
sa kawalan ng pagkakataong mag- 
aral at maagang pagsabak sa pag- 
hahanapbuhay ay tipikal na mga 
karanasan ng kabataang magsasa- 
ka. Ang gipit nilang kalagayan ay 
pinasasahol pa ng militarisasyon sa 
kanayunan. 

Maagang napagtatanto ng mga 
kabataang tulad ni Monet ang na- 
pakakitid na puwang para sa katu- 
paran ng kanilang mga hangarin sa 
ilalim ng kasalukuyang sistema. 
Ang kawalang-pag-asang ito ang 
nagtuturo sa kanila na lumahok sa 
rebolusyonaryong digma sa kana- 


Sb. tape Xx á 
1Lt. Vicente Camayo Jr. 


submachine gun, tatlong M16, isang 
M14 at isang kal .45 pistola. 

Sa isang bidyo na ipinadala ng 
MAC sa midya noong Nobyembre 30, 
nagpaabot ng mensahe si Lieutenant 
Cammayo sa kanyang mga kasama- 
han at kamag-anak kaugnay ng 
kanyang kalagayan. Ayon kay Cam- 
mayo, maayos ang pagtrato sa kanya 
bilang “prisoner of war” (POW). 
Pinabulaanan niya ang balitang siya 
ay sugatan nang sumuko sa BHB 
noong Nobyembre 7. Ipinaabot din 
niya sa kanyang pamilya na hindi ni- 
lalapastangan ang kanyang mga 
karapatan at ti-nutugunan ang 
kanyang mga batayang pangan- 
gailangan. ABI 


yunan. 

Panoorin sa Monet, 16 ang mga 
daing ng kabataang magsasaka at 
ang pag-asang natatagpuan nila sa 
hanay ng Bagong Hukbong Bayan. 
Ipinamamahagi ito sa anyong VCD 
at DVD at maaari ring i-download 
mula sa www.philippinerevoluti- 
on.net. 

Matatagpuan din sa website 
ang iba pang produksyon ng Sine 
Proletaryo katulad ng mga Dagli 
(maiiksing pelikula), Signos at Am- 
bahan. AB] 

sla PANANALANTA NG PASISTANG ESTADO 
Pamamaslang at panggigipit 
sa mga magsasaka 


alang patid ang mga kaso ng ekstrahudisyal na pamamaslang, sa 
W sii. ng ipinangangalandakan ng rehimeng Arroyo na humupa na 


ang gayong mga kaso. Ayon sa Karapatan, umabot sa 43 kaso ng 
pampulitikang pamamaslang ang naitala mula Enero hanggang Setyembre 
2008. Nagkaroon din ng pitong kaso ng pagdukot sa panahong ito. Pina- 
kamarami ang kaso ng mga ekstrahudisyal na pamamaslang sa Mindanao, 


kung saan 19 na kaso ang naiulat mula Hulyo hanggang Setyembre. 


Nitong nakaraang dalawang 
linggo, tampok ang karahasan at 
panggigipit sa mga lumalabang 
magsasaka sa mga ulat na nakalap 
ng Ang Bayan: 

Disyembre 3. Pinatay si Arnal- 
do Hoyohoy, 40, isang magsasaka 
na taga-Barangay Caranoche, Sta. 
Catalina, Negros Oriental. Nagtamo 
siya ng isang tama ng bala sa ka- 
nang pisngi na lumabas sa kaliw- 
ang bahagi ng kanyang leeg. Si 
Hoyohoy ay anak ng isa sa 30 mag- 
sasakang benepisyaryo nang ipa- 
mahagi kamakailan 7 
ng Department of ¢ f 
Agrarian Reform MG 
(DAR) ang 61- K, 
ektaryang lu- N 
paing pagma- 6X 
may-ari ni da- 
ting Rep. Herminio 4 
Teves. Labing-isang 
taong ipinaglaban ng 
mga magsasaka sa korte 
ang karapatan nila sa lu- 
pa. 

Disyembre 2. Dalawang beses 
na hinarang ng mga pulis ang 
isang grupo ng mga magsasaka 
mula sa Sityo Banasi, Barangay Pa- 
wili, Bula, Camarines Sur. Una si- 
lang hinarang habang nagmamar- 
tsa sila patungong Malacañang. 
Muli silang hinarang nang papunta 
sila sa upisina ng DAR. Iginigiit ng 
mga magsasaka na bawiin ni 
Executive Secretary Eduardo Ermita 
ang kanyang order noong Abril 

2008 na nagpapawalambisa sa Cer- 
tificate of Land Ownership Award 
na iginawad noong 1997 sa 57 
magsasaka ng Banasi para sa 123 
ektaryang lupain doon. Ibinalik ng 
Malacañang ang lupa sa pamilyang 
Fajardo-Imperial, mga panginoong 
maylupang dating humahawak ni- 
to, dahil pastuhan umano ang lu- 
pain at kung gayo'y maaaring ili- 
bre sa CARP at ipailalim sa land- 
use conversion. Ayon sa mga mag- 
sasaka, dinesisyunan ito ng 
Malacañang nang hindi man 
lamang iniinspeksyon ang lu- 
j pain na malaon nang tinatam- 
nan ng tubo, palay at 
mais. 
Nobyembre 
30. Pinagbabaril 


elementong mili- 
tar si Isabelino Celing, 47, Bayan 
Muna coordinator ng Monkayo, 


» Compostela Valley. Inambus siya 


sa Sityo Samuag, Barangay Hagui- 
mitan, Monkayo. Anim na araw na 
nakaratay si Celing sa ospital bago 
siya namatay. Nagtamo siya ng li- 
mang tama ng bala. Ang mga sala- 
rin ay sakay ng isang pulang XRM 
na motorsiklo na walang plaka. 
Nobyembre 28. Walang kaa- 
bug-abog na dinukot ng walong ar- 
madong lalaki si Mohammad Diya 
Hamja, myembro ng Hustisya! at 
ng Moro Christian People’s Alliance 
(MCPA). Galing sa isang moske si 


Hamja nang tutukan at sapilitan 
siyang isakay sa isang puting L-300 
na van na may plakang XHC-238. Si 
Hamja, 50, ay kabilang sa mga resi- 
dente ng Basilan na inaresto ng mi- 
litar noong 2000 at pinaratangang 
myembro ng Abu Sayyaf. Dinetine 
siya sa Camp Bagong Diwa sa Bicu- 
tan, Taguig pero pinakawalan din 
dahil sa kawalan ng ebidensya. Ma- 
riing kinundena ng mga tagapag- 
tanggol ng karapatang-tao ang 
pagdukot kay Hamja. 

Nobyembre 27. Siyam na mag- 
sasaka mula sa Hacienda Bacan sa 
Guintubhan, Isabela, Negros Occi- 
dental ang arbitraryong inaresto at 
ikinulong ng mga pulis sa piitan sa 
Quezon City. Nagrarali noon ang 
mga magsasaka sa harap ng Land 
Registration Authority (LRA) para 
igiit ang kanilang karapatan sa 
157-ektaryang lupain na pagma- 
may-ari ng pamilya ni Mike Arroyo, 
asawa ng presidente. Kinasuhan si- 
la ng iligal na pagtitipon. Nauna 
rito, anim na magsasaka mula sa 
naturang asyenda ang inaresto at 
binugbog nang salubungin nila ng 
rali ang pagbisita ni Gloria Arroyo 
sa Bacolod City noong Oktubre. 

Nobyembre 26. Iligal na ina- 
resto ng pinagsanib na pwersa ng 
Zambales Criminal Investigation 
and Detection Team at Military In- 
telligence Group (MIG) ng Eastern 
Visayas si Oscar Belleza, 51 sa Ba- 
rangay Banican, Olongapo City. Si- 
nampahan siya ng gawa-gawang 
kasong murder kaugnay ng purga- 
han umanong naganap sa Ino- 
pacan, Southern Leyte noong 
1985. Pinalalabas ng militar na 
upisyal ng Partido Komunista ng 
Pilipinas si Belleza. 

Nobyembre 23. Iligal na hi- 
nalughog ng mga pulis ng Cabu- 
yao, Laguna ang mga bahay nina 
Cecilia Cervantes at kanyang ka- 
patid na si Leoncia sa Barangay 
Bigaa, Cabuyao. Si Cecilia Cervan- 

tes ay isa sa mga tagapangasiwa 
ng Labor Education Advocacy 
Development Response Services 
(LEADER Inc.), isang grupong 
nagtataguyod ng mga karapatang 
pang-unyon. 

Ayon sa pamilyang Cervantes, 
marahas na pinasok ng mga pulis 
ang dalawang bahay nang walang 
search warrant. Tinutukan ng baril 
at pinadapa ang mga myembro ng 
pamilya na nagkataong naroon at 
pinilit na sumama sa kanila. Nang 
tumanggi ang iba, pwersahang di- 
nala ng mga pulis sa presinto si 
Darwin Cervantes, 25, pamangkin 
ni Cecilia at pinaratangang guma- 
gamit ng marijuana. Para palaba- 
sing si Darwin ang kanilang tar- 
get, inaresto na rin ng mga pulis 
ang kaibigan niyang si Jericho Li- 
brero sa katabing baryo. 

Ang insidenteng ito ay pinaka- 
huli lamang sa nagpapatuloy na 
kampanya ng paniniil sa mga lider- 
masa at aktibista sa Southern Taga- 

log. 

Nobyembre 22. Pinagbabaril 
hanggang sa mapa-tay si Vicente 
Paglinawan, isang lider-magsasa- 
ka. Ayon sa isang saksi, nakiki- 
pagpulong noon si Paglinawan sa 
mga myembro ng isang kooperati- 
ba sa Paquibato District, Davao 
City nang bigla siyang pagbabari- 
lin. Nagtamo siya ng tatlong tama 
ng bala sa ulo. 

Nobyembre 16. Sinalbeyds ng 
mga elemento ng 39th IB at Scout 
Rangers ang Pulang mandirigma na 
si Hajid Marambong (Ka Raffy). Si 
Ka Raffy at isa pang Pulang mandi- 
rigma ay inambus sa Sityo Catalan, 
Barangay Sibulan, Toril, Davao 
City. Pareho silang walang armas. 
Pinupog ng napakaraming bala ang 
katawan ni Ka Raffy at binagsakan 
ng malaking bato ang kanyang 
mukha. Pinalalabas ng AFP na ka- 
bilang si Ka Raffy sa 10 Pulang 
mandirigma nakaengkwentro um- 
ano ng 39th IB noong araw na 


iyon. 

Ang 39th IB din ang respon- 
sable sa pagpatay noong 2006 sa 
mag-asawang George at Maricel Vi- 
go, mga NGO workers sa Kidapawan 
City; sa magsasakang si Salvador 
Dante Jr. sa Kisante, Makilala, 
North Cotabato; at sa Anakpawis 
volunteer na si Jay Allunar sa Ma- 
kilala. 

Mula rin noong 2006 ay hina- 
haras, pwersadong pinasusurender 
o kaya'y ibinibilang sa "hit list" 
(listahan ng mga papatayin) ang 
maraming sibilyan sa Kisante, Ma- 
kilala at sa Coronan at Astorga sa 
Sta. Cruz, Davao del Sur dahil mga 
myembro o tagasuporta raw sila ng 
BHB. Sa Kisante, 40 magsasaka 
ang ipi-narada at binansagang 
mga myembro o simpatisador ng 
BHB. Pirmi ring nasa panganib ang 
mga komunidad ng sibilyan sa mga 
bayang ito dahil sa pagkakampo 
ng RSOT ng AFP sa gitna ng mata- 
taong lugar dito. ABI 


Dumarami ang batang biktima ng militarisasyon sa ilalim ng rehimeng Arroyo 


UMAABOT sa 948 bata ang dokumentadong biktima ng iba't ibang 
paglabag sa karapatang-tao mula nang manungkulan si Gloria Arroyo 
noong 2001. Ito ay batay sa mga rekord ng Children's Rehabilitation 
Center (CRC), isang institusyong nagmomonitor sa epekto ng mili- 


tarisasyon sa mga bata. 

Umaabot na rin sa dalawang 
milyong bata ang naging biktima 
ng sapilitang paglikas, laluna sa 
Mindanao.Ayon pa sa CRC, di baba- 
ba sa 66 bata na ang namamatay, 
50 ang tinortyur, 55 ang iligal na 
inaresto o idinetine at 49 ang 
pinagtangkaan ang buhay sa pana- 
hong nabanggit. 

Lumala pa ang mga abuso-mi- 
litar sa mga bata sa ilalim ng 
Oplan Bantay Laya 2 (OBL2) dahil 
dumami ang mga kaso kung saan 
ang mga batang biktima ay bina- 
bansagang mga batang mandirig- 
ma at kinakasuhan ng rebelyon. 

Bukod rito, ginagamit din ang 
mga bata bilang mga giya sa mga 
operasyong militar at pinipilit ang 
kababaihan at mga bata na mag- 
bantay sa mga tsekpoynt. Anang 
CRC, tahasan nitong isinasapa- 
nganib ang mga bata at labag ito 
sa International Humanitarian 
Law. 

Dumarami rin ang gayong mga 
paglabag ng rehimeng Arroyo sa 
karapatan ng mga bata sa kabila 
ng mga pagsisikap ng mga organ- 
isasyon tulad ng United Nations 
na palakasin ang mga mekanismo 
para protektahan ang mga bata sa 


gitna ng mga armadong labanan. 

Plano ng CRC na magsumite ng 
ulat kay Radhika Coomaraswamy, 
United Nations Special Representa- 
tive to the Secretary General on 
the Working Group on Children and 
Armed Conflict, na nakatakdang 
dumalaw ngayong Disyembre 8-12 
sa Pilipinas. 

Kaugnay nito, kasalukuyan 
ding inilulunsad ng CRC at Salin- 
lahi, isa pang grupong nag- 
tataguyod sa karapatan ng mga 
bata, ang isang kampanyang 
pinamagatang “Children Under 
Siege: Children-Victims of the US- 
Arroyo Regime's War of Terror.” 
Layunin ng kampanya na isiwalat 
ang mga paglabag sa karapatang- 
tao ng mga bata bunga ng pag- 
susulong ng OBL?. [AB 

Bicol, paralisado 
sa tigil-pasada 


PARALISADO nang 95% ang 
transportasyon sa tatlong pru- 
binsya ng Bicol nang maglun- 
sad ng tigil-pasada ang Con- 
cerned Drivers and Operators 
for Reforms (CONDOR) at 
Pinagkaisang Samahan ng Tsu- 
per at Operator Nationwide 
(PISTON) noong Nobyembre 
26. Umabot sa 99% ang paral- 
isasyon sa Sorsogon, 98% sa 
Albay at 85% sa Camarines 
Sur. Nakapaglunsad rin ng 
protest caravan sa 
Masbate. 
Pangu- 
nahing dinalang 
isyu sa 
malawakang tigil- 
pasada ang pag- 
gigiit ng malak- 
ing rolbak sa presyo ng langis 
at pagbasura sa 12% value- 
added tax sa mga produktong 
petrolyo. 


Mga teroristang pang-aatake sa Mumbai, kinundena ng PKP 


KIUNDENA ng Partido Komu- 
nista ng Pilipinas (PKP) ang teror- 
istang pang-aatake ng grupong 
nagpakilalang “Deccan Ma- 
jahideen” sa Taj Mahal Hotel at 
siyam na iba pang lugar sa Mum- 
bai, India mula Nobyembre 27-30. 
Bunga ng walang pakundangang 
pang-aatake at pangho-hostage na 
tumarget sa mga inosenteng 
sibilyan, 172 ang napatay, kabilang 
ang 22 dayuhan at 239 ang nasu- 
gatan. 

Ayon sa PKP, ang mga pang- 
aatakeng ito ay taliwas sa interes 
ng mamamayan Indian. Hindi nito 
isinusulong ang mga adhikain ng 
mga taga-India na wakasan ang 
atrasadong kalagayang panlipunan 
ng kanilang bansa. Tulad ng ibang 
mga bansa sa ikatlong daigdig, la- 
ganap sa India ang karalitaan, 
dominasyon ng mga dayuhan at 
pagsasamantala at pang-aapi ng 
mga naghaharing uri sa mayoryang 


masang magsasaka, manggagawa 
at iba pang anakpawis. 

Nagbabala ang PKP na ang 
nangyaring pang-aatake sa Mumbai 
ay isasangkalan ng US at iba pang 
imperyalistang kapangyarihan para 
magpakat ng kanilang mga tropa sa 
India at Pakistan. Gagamitin din 
itong dahilan ng US para patindihin 
ang interbensyunistang gera nito sa 
Afghanistan at South Asia, alinsun- 
od sa plano ni Barack Obama, ang 
susunod na presidente ng US. 

Gayunman, umaasa ang PKP na 
ang mga teroristang atakeng ito ay 
hindi makahahatak sa mama- 
mayang Indian palayo sa kanilang 
rebolusyonaryong pakikibaka na 
umaabante ngayon sa malawak na 
kanayunan ng bansa. Anang PKP, 
makakamit lamang ng mama- 
mayang Indian ang lubos na pam- 
bansa at panlipunang kalayaan sa 
pamamagitan ng pagsusulong ng 
digmang bayan. 


Bolante muling idiniin sa "fertilizer scam” 


PINATOTOHANAN ng mga rehiyunal na direktor ng Department of Agricultu- 
re (DA) na si dating Undersecretary Jocelyn “Jocjoc” Bolante ang mismong 
nagdirihe sa pagpapamudmod ng pondo at proyektong galing sa Ginintu- 
ang Masaganang Ani. Sa kabila nito, hindi ito inaamin ni Bolante at nag- 
patuloy sa pagsisinungaling bagay na inaresto muli siya ng Senate Sergeant 


at Arms noong Disyembre 4. 

Ayon sa naturang mga upisyal, 
nagkaroon lamang ng ganoong 
kalaking pondo ang DA nang si 
Bolante ang naging pinuno nito. 
Dagdag pa nila, tanging si Bolan- 
te ang may kontrol kung sino ang 
bibigyan ng P2.8 bilyong pondo. 

Tumestigo rin ang isang “run- 
ner” ng kumpanyang pinagbilhan 
ng mga abono na 70% lamang ng 
kabuuang pondo ang napunta sa 
pagbili ng abono. Ang 30% na na- 
ipamudmod bilang cash sa mga tu- 

manggap ng abono. Ayon kay Jose 
Barredo, “runner” ng Feshan Phi- 
lippines, sobra-sobra ang ipinatong 
na presyo sa mga abono. Ang pe- 
rang kunwa'y ginamit sa pagbili ng 
mga ito ay dumiretso sa mga bank 
account ni Bolante at ang tauhan 
nitong si Marites Aytona. 

Ang totoong negosyo ng Fe- 
shan Philippines, ang kumpanyang 
ginamit na daluyan ng mga pina- 
labnaw na abono ay ang pagtitinda 
ng mga electrical supplies. 


Ibinunyag ng midya na umaabot 
sa 37 ang mga libro-de-bangko ni 
Bolante ngunit 23 lamang ang ina- 
amin ni Bolante sa mga imbestiga- 
syon. Nakapagtataka, ayon sa mga 
senador na ang isang tao ay may 
ganoong karaming bank accounts. 

Pinabulaanan naman ng ilang 
myembro ng Mababang Kapulu- 
ngan na nakatanggap sila ng pon- 
do para sa eleksyon, taliwas sa 
mga isinumiteng mga pangalan ni 
Bolante sa Commission on Audit 
at DA. 

Karamihan sa mga kongresista 
at gubernador ay nakatanggap ng 
tig-P5 milyon upang tiyakin diu- 
mano ang pagkapanalo ni Arroyo 
sa eleksyon noong 2004. 

Alok na 12-araw tigil-putukan, tinanggihan ng GRP 


TINANGGIHAN ng rehimeng Arroyo 
ang iminungkahi ng National De- 
mocratic Front of the Philippines 
na 12 araw na tigil-putukan sa ka- 
paskuhan. Inalok ito ng NDFP sa 
impormal na usapan ng dalawang 
panel sa Oslo, Norway noong 
Nobyembre 27-30. Layunin sana 
ng gayong tigil-putukan ang mag- 
bigay-daan sa pag-obserba ng Ka- 
paskuhan. Inaasahan ding mag- 
bibigay-daan ito sa negosasyon 
para sa pagpapalaya ng dalawang 
bihag ng digma na hawak ngayon 
ng BHB. Iginiit ni Nieves Confesor, 
punong negosyador ng GRP, ang 


isang mas malawig pang tigil- 
putukan bilang paunang kundi- 
syon sa muling pag-usad ang sus- 
pendidong usapang pangkapaya- 
paan. Dahil dito, natapos ang im- 
pormal na pag-uusap nang walang 
anumang napagkasunduan. 

Ang panukalang malawig na 
tigil-putukan, ayon Ka Fidel Ag- 
caoili, tagapangulo ng NDFP Hu- 
man Rights Committee, ay mala- 
mang na gagamitin lamang ng re- 
himen para suhayan ang brutal na 
kampanyang militar sa ilalim ng 
Oplan Bantay Laya laban sa rebo- 
lusyonaryong pwersa at mama- 


Prime Minister ng Thailand, bumaba na 


NAGDEKLARA na si Thai Prime Min- 
ister Somchai Wongsawat na baba- 
ba na siya sa pwesto matapos ang 
anim na buwang mga kilos-protes- 
ta ng mamamayang Thai sa pamu- 
muno ng People's Alliance for 
Democracy (PAD). Bunga rin ng 
malawakang kilos-protesta, bi- 
nuwag ng Constitutional Court sa 
Thailand ang partido ni Somchai at 
dalawa pang naghaharing partido 
pulitikal. Pinagbawalan din silang 
lumahok sa pulitika sa loob ng li- 
mang taon. 


Mga 


MAHIGIT 2,000 manggagawang 
sinisante sa isang pabrika ng laru- 
an sa prubinsya ng Guangdong, 
China ang lumusob sa upisina ng 
kanilang pagawaan noong 
Nobyembre 25 upang igiit ang 
pagbabalik sa kanila sa trabaho. 
Ang pag-aalsang ito sa Kaida Toy 
Factory na pag-aari ng isang kapi- 
talistang taga-Hong Kong ay isa 
lamang sa pinakahuling kaso ng 
pag-aaklas ng mga manggagawa sa 
harap ng lumalalang disempleyo 
bunsod ng pandaigdigang krisis ng 

Ang mga kilos-protesta ay ini- 
lunsad para patalsikin si Somchai, 
bayaw ni dating Thai prime minis- 
ter Thaksin Shinawatra na pinatal- 
sik ng militar sa Thailand noong 
2006 dahil sa korapsyon. Noong 
Disyembre, nanalo si Somchai sa 
eleksyon matapos ang mahigit 
isang taong paghaharing militar. 
Inakusahan ang partido ni Somchai 
at dalawa pa niyang kaalyadong 
partido ng malawakang pandaraya 
at itinuturing din ang kanyang re- 
himen na pagpapatuloy lamang ng 


mayang Pilipino. 

Aniya, hindi seryoso ang gu- 
byernong Arroyo na maglunsad ng 
sustantibong usapang pangka- 
payapaan at pakay lamang nitong 
pahupain at supilin ang rebolu- 
syonaryong kilusan. 

Kasabay nito, binatikos ng 
NDFP ang patuloy na pagsagka ng 
gubyernong Arroyo sa seryoso at 
sustenidong negosasyong pangka- 
payaan para sa mga repormang 
panlipunan, pang-ekonomya, pam- 
pulitika at konstitusyunal bilang 
salalayan ng makatarungan at 
matagalang kapayapaan. 


sa pwesto 


rehimen ni Thaksin. 

Naging rurok ng mga protesta 
ang walong araw na okupasyon ng 
mga nagpoprotesta sa pangu- 
nahing paliparan ng Thailand. 
Mahigit 100,000 pasahero ang 
naapektuhan nang magsara ang 
paliparan at suspindihin ang mga 
byahe 

Nagbabala ang mga demon- 
strador na muli silang mag- 
poprotesta sa lansangan kapag ang 
pumalit na prime minister ay 
masasangkot din sa korapsyon. 


manggagawa sa China, nag-aklas 


kapitalismo. 

Nakipaglaban ang mga mang- 
gagawa sa mga security guards at 
sapilitang pinasok ang mga upisi- 
na ng pabrika. Labinsiyam ang 
inaresto at anim ang nasaktan sa 
naturang protesta. 

Ang naturang pabrika ay may 
6,500 manggagawa. Isa lamang 
ito sa libu-libong pabrika sa 
Guangdong na gumagawa ng mga 
produktong pang-eksport. Karami- 
han sa mga ito ay pagmamay-ari 
ng mga dayuhang kapitalista at 


gumagawa ng mga murang pro- 
dukto tulad ng laruan at mga 
damit. 

Mahigit 7,000 mga tinanggal 
na manggagawa ang nag-aklas din 
noong Oktubre sa Guangdong nang 
magsara ang isa sa pinakamalala- 
king pabrika ng laruan dito na pag- 
mamay-ari rin ng mga dayuhan. 
Nangangamba ang gubyerno sa 
China na posibleng tumungo sa 
malawakang mga pag-aaklas ang 
kritikal na sitwasyon ng empleyo 
sa buong bansa. 

Magkaisa para labanan at biguin 
ang cha-cha! 


ariing kinukundena ng Partido Komunista 
Mp Pilipinas (PKP) ang pinag-iibayong 

opensiba ni Gloria Arroyo para itulak ang 
cha-cha (charter change o pagbabago ng konsti- 
tusyon). Nananawagan ang PKP sa buong sam- 
bayanang Pilipino na labanan at biguin ang 
kanyang mga pagsisikap na palawigin ang 
kanyang paghahari. 

Sarisaring maniobra at pakana ang si- 
nusubukan ngayon ni Arroyo para makapanatili 
sa poder. Habang papalapit ang katapusan ng 
kanyang termino sa 2010, lalo siyang nagiging 
desperadong tumagal pa sa Malacafang. Ito ay 
sa layuning maiwasan ang paghuhusga ng ma- 
mamayan sa di na mabilang na karumal-dumal 
niyang krimen laban sa bansa at bayan. 

Harap-harapan ngayong pinag-iibayo ng pa- 
milyang Arroyo at mga alipures nila ang pagtu- 
tulak ng cha-cha sa pamamagitan ng mga pam- 
babaluktot sa sariling mga proseso at batas. 
Para magmistulang ligal ang mga pamamaraang 
ito, niraratsada nila ngayon sa Kongreso ang 
pagpapasa ng mga resolusyon para sa anumang 
porma ng charter change. Ang mga ligal na us- 
apin ay layon nilang iharap sa Korte Suprema sa 
2009 kapag dominado na ito ng mga 
mahistradong hirang ni Arroyo. 

Dahil litaw na litaw ang galit at pagtutol ng 
mamamayan sa plano ni Arroyo na magpalawig 
ng kanyang termino, determinado siyang 
gamitin ang militar, pulisya at iba pang pwer- 


Mga tampok sa Cha-cha dito, cha-cha Rebolusyonaryong 26 armas nasamsam ng 
. . doon sa Kongreso kilusan sa Leyte, BHB, 34 kaswalti ng 
isyung ito... PAHINA 3 sumusulong PAHINA 5 kaaway PAHINA 7 

